срока на мерките. Поради това твърдението бе отхвърлено.
 (197)
 Останалите седем оказали съдействие ползватели твърдяха, че действащите антидъмпингови мерки са оказали значително негативно влияние върху тяхната рентабилност.
 (198)
 При разследването бе установено, че за тези ползватели дейността във връзка с волфрамовия карбид представлява между 55 % и 100 % от общия им оборот през разследвания период в рамките на прегледа. Някои от ползвателите са били част от групи от дружества и са продавали своите продукти, произведени от волфрамов карбид, и в рамките на своята група, докато други са самостоятелни образувания. Тези дружества са продавали режещи инструменти от циментиран карбид както на независими клиенти на пазара на Съюза, така и извън него. За продажбите извън пазара на Съюза ползвателите са закупували продукта, предмет на прегледа, с произход от КНР, главно в РАУ, като така не са заплащали вносни мита за този внос.
 (199)
 Всички оказали съдействие ползватели са произвеждали голямо разнообразие от продукти, съдържащи продукта, предмет на прегледа. Делът на разходите за волфрамовия карбид в общите производствени разходи варира значително от един ползвател към друг, т.е. между 6 % и 50 % в зависимост от вида на завършените продукти. Някои от продуктите, произведени от оказалите съдействие ползватели, включват значителна добавена стойност и ноухау и, следователно, тези ползватели са в състояние да начисляват значителни маржове, докато други продукти с по-ниска добавена стойност са по-малко рентабилни. Освен това бе установено, че по-голямата част от оказалите съдействие ползватели са реализирали печалба през разследвания период в рамките на прегледа; някои от тях — повече от 15 %. В допълнение разследването разкри, че рентабилността на тези ползватели се влияе и от други фактори, освен от действащите антидъмпингови мерки, като например от ниското търсене на пазарите, на които оперират (нефтени сондажи и минно дело).
 (200)
 Посочените в съображение 194 петима допълнителни ползватели, които се отзоваха и заявиха подкрепата си за удължаването на срока на действащите антидъмпингови мерки, бяха клиенти на промишлеността на Съюза. Тези ползватели твърдяха, че въпреки че спадът в цените на волфрама ще донесе ползи за ползвателите в краткосрочен, средносрочен и дългосрочен план, цените на китайския внос вероятно отново ще се повишат в отсъствието на конкуренция от страна на промишлеността на Съюза. Освен това те заявиха, че отмяната на антидъмпинговите мерки ще окаже неблагоприятно въздействие и върху дейностите по рециклиране в Съюза, тъй като вносът от Китай на значителни обеми волфрамов карбид на ниски цени ще направи дейността по рециклиране в Съюза нерентабилна. На последно място, тези ползватели изтъкнаха, че е в техен интерес да имат множество източници на снабдяване, включително в лицето на промишлеността на Съюза.
 (201)
 Констатациите от разследването сочат, че ползвателите са продължили да закупуват волфрамов карбид от няколко източника. Това включва внос на волфрамов карбид от КНР в значителни количества, без заплащане на мита, тъй като e осъществен в РАУ. Повечето от тях са били рентабилни. Разумно е да се очаква, че поне в краткосрочен план някои ползватели ще извлекат ползи от наличието на по-евтин внос от КНР; в същото време мерките не са оказали сериозно негативно въздействие върху тях и